Cuneiform Tablet CCT 4 16c (BM 115157)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a ù a-šur-DUG qí-bi-ma um-ma ḫu-ṣa-ru-um-ma a-na-kam a-wa-tám ša e-na-sú-en₆ DUMU šu-a-nim ag-mu-ur i-na lu-qú-tim ša i-na a-lim{ki} a-na a-šur-lá-ma-sí DUMU šu-ku-bi-im áp-qí-du-ma šu-mì DAM.GÀR ú-dí-ú qá-tí ša-ak-na-at lu-qú-tám ší-a-tí iš-tí té-er-tí-a-ma áb-kà-nim ù lu-qú-tám ša ma-nu-ki-IŠTAR DUMU šu-be-lim mì-ma lu-qú-tum a-ni-tim a-na wa-aḫ-šu-ša-na áb-kà-nim ma-lá AN.NA ù TÚG.ḪI.A ša kà-ru-um ú-šu-ru-ni-a-tí-ni a-na ṣé-er aḫ-ša-lim a-na wa-áš-ḫa-ni-a šé-bi₄-lá a-na i-na-a qí-bi-ma <big_gap> a-na lu-qú-tim a-ni-tim ù ša-am-kà-ni-a šu-ma lá ku-a-tí a-na ma-nim ta-ak-lá-ku 1 {TÚG}a-bar-ni-am PUZUR₄-a-na DUMU i-dí-{d}IŠKUR na-áš-am iš-tí ší-ip-ri-im ša kà-ri-im šé-bi₄-lá-nim 2 ma-na KÙ.BABBAR PUZUR₄-a-na DUMU i-dí-{d}IŠKUR i-na e-lá-i-šu-ma i-ša-qá-lam 2 ma-na KÙ.BABBAR ša ḫa-nu-nu ù šu-a-tí iḫ-da-ma KÙ.BABBAR ša-áš-qí-lá-šu-nu u₄-mu-šu-nu im-tí-du